મુંબઈ, 11 સપ્ટેમ્બર : પત્ર, આ શબ્દ ઘણા સમય બાદ વાંચી રહ્યા હશો આપ, કારણ કે ઈમેલ, વૉટ્સ એપ, ફેસબુકના જમાનામાં પત્ર કોણ લખે છે અને કોણ તેની વાત કરે છે? પરંતુ આવતીકાલે રિલીઝ થતી હોમી અડજાણિયાની ફિલ્મ ફાઇંડિંગ ફૅનીમાં સૌથી મહત્વપૂર્ણ તો પત્ર જ છે. એક પત્ર જેને મોકલવામાં આવ્યુ, તેના સુધી પહોંચ્યા નહીં અને વર્ષો બાદ પત્ર મોકલનારને પરત મળ્યો. બસ, આ પત્ર પરત ફરતા જ શરૂ થાય છે શોધ ફૅનીની અને આ જ છે હોમી અડજાણિયાની ફિલ્મ ફાઇંડિંગ ફૅની.